b'\n_START_ARTICLE_\nPsiholog\n_START_PARAGRAPH_\nPsiholog je oseba, ki deluje na podro\xc4\x8dju psihologije.\n_START_SECTION_\nNaziv psihologa v Sloveniji\n_START_PARAGRAPH_\nV Sloveniji je psiholog oseba, ki je zaklju\xc4\x8dila \xc5\xa1tiriletni univerzitetni \xc5\xa1tudijski program psihologije, v katerega je bila zadnja generacija vpisana v \xc5\xa1tudijskem letu 2008/09, in je pridobila strokovni naziv v skladu s tem programom (univerzitetni diplomirani psiholog). Z bolonjsko prenovo je za pridobitev naziva psiholog potreben zaklju\xc4\x8den akreditiran \xc5\xa1tudijski program prve in druge stopnje psihologije (oz. mora posameznik nabrati skupno 300 to\xc4\x8dk ECTS s podro\xc4\x8dja psihologije in si pridobiti naziv magister(-ica) psihologije)._NEWLINE_Evropska zveza zdru\xc5\xbeenj psihologov (EFPA) je v zadnjem desetletju razvila standarde usposobljenosti za samostojno opravljanje psiholo\xc5\xa1ke dejavnosti. Tudi Slovenski psihologi, ki dosegajo te standarde, lahko zaprosijo za certifikat EuroPsy in se vpi\xc5\xa1ejo v javni evropski register psihologov z EuroPsy. Certifikat slu\xc5\xbei kot poklicna izkaznica, ki prispeva k priznavanju psihologove usposobljenosti v drugih evropskih dr\xc5\xbeavah.Zagotavlja, da je psiholog ustrezno usposobljen ter da lahko kompetentno in samostojno opravlja psiholo\xc5\xa1ko dejavnost.'